Document ID: 32008R0788

РЕГЛАМЕНТ (ЕО) № 788/2008 НА СЪВЕТА
от 24 юли 2008 година
за изменение на списъците с производства по несъстоятелност и производства по ликвидация в приложения А и Б към Регламент (ЕО) № 1346/2000 относно производството по несъстоятелност и за кодифициране на приложения А, Б и В към посочения регламент
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 1346/2000 на Съвета от 29 май 2000 г. относно производството по несъстоятелност (1), и по-специално член 45 от него,
като взе предвид предложението на Комисията,
като има предвид, че:
(1)
В приложения А, Б и В към Регламент (ЕО) № 1346/2000 се изброяват обозначенията, дадени в националните законодателства на държавите-членки, на производствата и ликвидаторите, за които се прилага същият регламент. В приложение А се изброяват производствата по несъстоятелност, посочени в член 2, буква а) от същия регламент. В приложение Б се изброяват производствата по ликвидация, посочени в член 2, буква в), а в приложение В се изброяват ликвидаторите, посочени в член 2, буква б) от същия регламент.
(2)
На 13 декември 2007 г. Република Латвия нотифицира Комисията съгласно член 45 от Регламент (ЕО) № 1346/2000 за измененията на списъците, поместени в приложения А и Б към посочения регламент.
(3)
Като резултат от измененията на приложения А и Б към Регламент (ЕО) № 1346/2000 вследствие на посочената по-горе нотификация от страна на Латвия следва да се кодифицират приложения А, Б и В към регламента с цел да се осигури необходимата правна сигурност на всички страни, участващи в производства по несъстоятелност, попадащи в обхвата на посочения регламент.
(4)
Обединеното кралство и Ирландия са обвързани с Регламент (ЕО) № 1346/2000 и следователно, съгласно член 45 от посочения регламент, участват в приемането и прилагането на настоящия регламент.
(5)
В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящия регламент, не е обвързана с него, нито с неговото прилагане.
(6)
Следователно приложения А и Б към Регламент (ЕО) № 1346/2000 следва да бъдат изменени, а приложения А, Б и В - съответно кодифицирани,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1346/2000 се изменя, както следва:
1.
В приложение А наименованията по отношение на Република Латвия се заменят със следното:
„LATVIJA
-
Tiesiskās aizsardzības process
-
Sanācija juridiskās personas maksātnespējas procesā
-
Izlīgums juridiskās personas maksātnespējas procesā
-
Izlīgums fiziskās personas maksātnespējas procesā
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā“.
2.
В приложение Б наименованията по отношение на Република Латвия се заменят със следното:
„LATVIJA
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā“.
Член 2
Приложения А и Б, изменени в съответствие с член 1 от настоящия регламент, и приложение В към Регламент (ЕО) № 1346/2000 се кодифицират и се заменят с текста, даден в приложения I, II и III към настоящия регламент.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко в държавите-членки в съответствие с Договора за създаване на Европейската общност.
Съставено в Брюксел на 24 юли 2008 година.

Labels: 12
11
4
18